cyanic-selkie/wikianc huggingface dataset:
Rena Sofer
Personlig liv
I 1995 giftet Sofer skuespiller Wally Kurth, paret har en datter, Rosabel Rosalind Kurth, født 17. september 1996. De skilte seg i 1997.
Sofer gift regissør og produsent Sanford Bookstaver i 2003. Paret har en datter, Avalon Leone Bookstaver, født 5. august 2005 i Los Angeles.
Aserbajdsjans nasjonalforsamling
Aserbajdsjans nasjonalforsamling (aserbajdsjansk: Milli Məclis) er nasjonalforsamlingen (parlamentet) i Aserbajdsjan, lokalisert i hovedstaden Baku. Nasjonalforsamling er en ettkammer som består av 125 medlemmer, som velges i enmannskretser for en femårig periode. Den nåværende talsmann er Ogtaj Asadov som tiltrådte 2. desember 2005.
Det sist avholdte parlamentsvalget ble gjennomført 9. februar 2020. Neste parlamentsvalg avholdes i november 2025.
Migrene uten aura
Migrene uten aura eller vanlig migrene er den mest vanlige av to hovedformer av migrene. Den andre er migrene med aura. Alle andre former for migrene klassifiseres som typer og varianter under én av disse to hovedformene (se inndeling etter ICHD-3).
Smerten kan variere fra moderat til alvorlig (styrke 4–7 på en smerteskala mellom 0 og 10 i styrke, der 0 utgjør en smertefri tilstand og 10 er verst tenkelig smerte). Smerten vil typisk eskalere ved all fysisk aktivitet (inkludert enkle ting som å gå opp ei trapp eller spasere). Migrene med styrke 6–7 vil i de fleste sammenhenger gjøre pasienten indisponibel i jobbsammenheng og føre til fravær, som oftest med egenmelding, men av og til også sykemelding. I særlige tilfeller kan et anfalle bli så kraftig at pasienten må behandles av legevakt eller til og med legges inn på sykehus.
Inndeling etter ICHD-3
Inndelingen under følger International Headache Society (IHS) og er i henhold til gruppen Migrene i ICHD-3. Denne standarden vil bli innlemmet i ICD-11 når International Statistical Classification of Diseases and Related Health Problems lanserer denne, slik ICHD-2 i sin tid ble innlemmet i ICD-10.
Menstruell migrene
Ekte menstruell migrene kan være en egen type migrene uten aura, som skyldes fall i østrogennivået premenstruelt. Kvinner med menstruell migrene kan ha nytte av profylaktisk behandling i den perimenstruelle perioden. Frovatriptan og naratriptan er to triptaner med preventive indikasjoner mot menstruell migrene. Foreskrevet dose skal inntas to dager før den menstruelle perioden begynner og fortsettes i 5–7 dager. Hormonbehandling bør på grunn av økt risiko for tromboembolisk sykdom forbeholdes dem som enten har dårlig effekt av ikke-hormonell behandling eller som trenger slik behandling på grunn av annen sykdom.
Både (A.1.1.1/ICHD-3 beta) ekte menstruell migrene uten aura og (A.1.1.2/ICHD-3 beta) menstruasjonsrelatert migrene uten aura opptrer på 1. dag (± 2 dager) i menstruasjonssyklusen. Anfallene under menstruasjonen er alltid uten aura, selv hos kvinner som har migrene med aura.
Fakta om migrene
Migrene har en prevalens på cirka 15 % i den voksne delen av befolkningen. Omkring 15 % av de som lider av migrene er kvinner, mens menn utgjør cirka 7 %. Man regner med at omkring 750 000 nordmenn lider av migrene, ifølge Hjernerådet. Mange som lider av migrene lider også av spenningshodepine.
Hvem har vanlig migrene?
Vanlig migrene er synonym med migrene uten aura og er klart mest vanlig blant de to hovedformene. Om hodepine følges av fotofobi (lysømfintlighet), nausea (kvalme og/eller oppkast), og du blir indisponert og må være hjemme fra jobb eller skole én dag eller mer i løpet av tre måneder på grunn av den, så er sjansen for at du lider av vanlig migrene omkring 93 % om du svarer ja på to av tilstandene og 98 % om du opplever alle tre tilstandene.
Triggere
Migrene kan utløses av en rekke ytre faktorer (gjerne kalt triggere), som stress, tretthet, fysisk og psykisk belastning, hormonelle forandringer (herunder p-piller, menstruasjonssyklus, graviditet med mer), matvarer og nytelsesmidler (som alkohol, sjokolade og spesielt nitrittholdige matvarer) med mer. Forut for anfall kan mange ha symptomer i form av endret sinnsstemning (som depresjon eller eufori), væskeansamling i kroppen og sultfornemmelse med mer, men hvert enkelt tilfelle og hver enkelt pasient kan oppleve migrene individuelt.
Symptomer på anfall
Migrene uten aura opptrer i tre og migrene med aura i fire faser. Hodepinefasen oppstår mellom den prodrome- og post-drome fasen (mellom den aurafasen og den post-drome fasen for migrene med aura).
Prodrome symptomer
Prodrome symptomer er tidlige symptomer på at et anfall av migrene er i anmarsj kan være. Den oppstår 1–2 dager før hodepinen oppstår.
Hodepinesymptomer
Se kriterier for migrene uten aura.
Post-drome symptomer
Post-drome symptomer er symptomer som opptrer i den siste fasen av et anfall eller etter at anfallet er over. De varer som regel kortere enn 24 timer.
Kriterier for migrene uten aura
Kriteriene for migrene uten aura følger ICHD-3 og er som følger:
Behandling
Det anbefales sterkt, at alle som har regelmessig hodepine fører hodepinedagbok, der man nøye fører opp alle anfall og alle medikamenter man tar mot anfallene. Bring alltid med hodepinedagboken når du besøker en lege, enten det er fastlegen, en spesialist eller legevakt.
Anfallsbehandling
Anfall av migrene behandles i de fleste tilfeller med lette smertestillende medikamenter og kvalmestillende midler, som i mange tilfeller er reseptbelagte. Ved manglende effekt av slike medikamenter brukes ofte triptaner (det finnes i øyeblikket sju ulike typer), som alltid er reseptbelagte. Det er mest vanlig å gi triptaner i tablettform, men i mer alvorlige tilfeller kan både spray og injeksjoner være nødvendig. Det fleste finnes i ulike styrker.
Pasienter som bruker smertestillende og/eller triptaner mer enn 9 dager i måneden har høy risiko for å utvikle medikamentoverforbrukshodepine (MOH). Økt intensitet, lengre eller flere anfall er ofte et tegn på MOH og bør derfor alltid kommuniseres med legen. Det har vist seg at personer som lider av kronisk migrene i mer enn 50 % av tilfellene vil gå tilbake til en episodisk tilstand, når de seponeres og detoksifiseres fra de medikamentene som forårsaker MOH.
Forebyggende behandling
Pasienter som har mer enn 2–3 anfall i måneden kan ha god nytte av forebyggende behandling (profylakser), som noen mener fram til har blitt brukt i for liten grad. I så måte brukes ofte betablokkere av typen propranolol eller metoprolol. Et annet legemiddel som har vist gode resultater som profylakse, spesielt for pasienter med relativt hyppige migreneanfall, er angiotensinreseptorblokkeren candesartan (8–32 mg), som typisk tolereres godt og har færre kontraindikasjoner enn betablokkere. Også antiepileptika, spesielt topiramat, brukes ofte som profylakse mot migrene.
I senere tid har også såkalte CGRP-hemmere blitt aktuelle. Dette er legemidler som har blitt utviklet spesielt med tanke på å brukes som profylakser mot migrene. I øyeblikket er bare erenumab (Aimovig) godkjent i Norge, men tre andre er på trappene. Erenumab er et fullt humant antistoff mot CGRP–reseptoren. Ved å binde seg til CGPR-reseptoren hindrer erenumab effekten av CGRP (kalsitonin gen-relateret protein) på reseptoren og reduserer antall migreneanfall. Legemidlet gis subkutant (70–140 mg) hver fjerde uke, men det er kostbart (cirka 5 500 kroner per dose) og inngår i øyeblikket ikke i blåreseptordningen (men det er forventninger til at det vil det i løpet av første halvår 2019, om enn på særskilte vilkår).
Fylkesvei 900 (andre betydninger)
I Norge finnes fylkesvei 900 i de følgende fylkene:
Judo under Sommer-OL 2020 – 48 kg kvinner
Judo under Sommer-OL 2020 – 48 kg kvinner ble arrangert i Nippon Budokan den 24. juli 2021.
Fylkesvei 6682
Fylkesvei 6682 (Fv6682) i Trøndelag, også kalt Heimdalsveien, ligger i Sør-Trøndelag og går mellom Nedre Selsbakk og Klett i Trondheim. Veien er 8,9 km lang.
Store deler av veistrekningen gjennomgikk en større oppgradering i 2013–2015. Oppgraderingen kom i forbindelse med et større sikringstiltak mot kvikkleire langs veien. Oppgraderingen kom også på bakgrunn av at veien var tenkt som avlastning da arbeidet med ny firefeltsvei på E6 langs Klett begynte høsten 2015. Det ble også etablert en separat gang- og sykkelvei på fire kilometer.
Før Trøndelag fylke ble opprettet 1. januar 2018, hadde veien betegnelsen Fylkesvei 900 (Sør-Trøndelag).
Rom for kunst
Rom for kunst på Oslo S ble initiert i 2001. Rom for kunst er en satsing for å fremme produksjon og visning av temporær samtidskunst på Oslo S, Trondheim S og Stavanger S. Prosjektet startet med utgangspunkt i Oslo S, som er Norges mest besøkte bygg med ca.150.000 besøkende daglig. Prosjektets målsetting er å ta i bruk områdene på nye måter ved å presentere tidsbegrensede og stedsspesifikke kunst- og kunstrelaterte prosjekter. Rom for Kunst ble etter hvert utvidet til å omfatte Trondheim S og Stavanger S og siden starten har det blitt gjennomført mer enn 90 prosjekter. Bane NOR Eiendom står bak satsingen.
Fordi du fortjener det
Fordi du fortjener det er et musikkalbum med Krohn & Co, utgitt i 2002. Dette er bandets første og hittil siste plate.
Bete (bygningsdel)
En bete (norrønt biti) er en bjelke som inngår i det konstruktive skjelettet i grindverk eller i laftehus i byggeskikken i noen norske distrikter. I laftehus spenner beten i bygningens tverr-retning og er laftet inn mellom de to øverste stokkene i langveggene. I et grindverk er den tverrbjelken som forbinder et par staver øverst, og i sin tur bærer den langsgående stavlegjen. I begge byggemåtene er betens viktigste formål å virke som strekkbjelke eller ankerbjelke i hus med sperretak for å hindre at sidetrykket fra sperrene presser veggene utover.
Magnus International
I 2016 ble debutalbumet hans Echo to Echo gitt ut av plateselskapet Full Pupp.
Bete (bygningsdel)
Ordet «bete» er innarbeidet som standard-betegnelse i bygningsforskernes fagspråk. I dialektene finnes også formen bite og andre betegnelser som krone og slind. («Slinder» kan i Hallingdal og Østerdal også betegne et par bjelker i laftehusets lengderetning. I Hallingdal blir disse understøttet av beten og bærer hemsen eller hjallen.)
Symbolsk funksjon
Beten antas å ha fått innpass i bøndenes stuer allerede i middelalderen som en statisk nødvendig bygningsdel for å holde huset sammen, den gang de fleste laftehus hadde rene sperretak. I nyere tid ble åstak eller sperrer understøttet av åser vanlige i mange landsdeler. I slike hus vil beten ikke lenger ha noen konstruktiv funksjon. Likevel inngikk den fremdeles mange steder i byggeskikken. I Gudbrandsdal og Valdres ble beten beholdt i selve stua i våningshus med to etasjer. Der kunne den gjøre en viss nytte ved å understøtte loftsbjelkene, men var ikke lenger uunnværlig.
Betens symbolske betydning ble mange steder gjort tydeligere ved at den fikk svært grove dimensjoner og ble omhyggelig telgjet, høvlet og ofte profilert. Den kunne få inskripsjoner med årstall og eiernavn, innskåret eller malt, som ytterligere bekreftet at den var en viktig bygningsdel.
Emily Lipari
Emily Lipari (født 19. november 1992) er en friidrettsutøver fra USA, som konkurrerer i mellomdistanse- og langdistanseløp.
Hennes beste resultat på nasjonalt nivå er fjerdeplass på 1500 meter under USA-mesterskapet i friidrett innendørs 2019.
Idrettskarriere
Lipari vant 1 mile under Reebok Indoor Games i 2010. Hun vant 1000 meter under New Balance Collegiate Invitational i 2012. I 2013 fikk hun gull på medleystafetten under NCAA-mesterskapet i friidrett innendørs, og hun kom på tiendeplass på 1500 meter under NCAA-mesterskapet i friidrett utendørs. Hun kom på åttendeplass på 1 mile under Millrose Games 2014, som var innendørs, og hun vant 1 mile under NCAA-mesterskapet i friidrett innendørs i 2014. Under NCAA-mesterskapet i friidrett utendørs 2014 kom hun på fjerdeplass på 1500 meter.
Hun deltok i New Balance Indoor Grand Prix 2015, og kom der på åttendeplass på 1000 meter. Under USA-mesterskapet i friidrett innendørs 2015 kom hun på niendeplass på 1000 meter, og under USA-mesterskapet i friidrett innendørs 2016 kom hun på niendeplass på 1500 meter. Hun deltok igjen under USA-mesterskapet i friidrett innendørs 2017, og kom der på sjetteplass på 2 miles. Under Prefontaine Classic 2017 kom hun på tredjeplass på 1500 meter, og under USA-mesterskapet i friidrett 2017 kom hun på ellevteplass på 1500 meter. Hun kom på tredjeplass i gateløpet San José 5 km i 2017.
I 2018 kom hun på niendeplass på 3000 meter under Millrose Games, og hun kom på sjetteplass på 3000 meter under New Balance Indoor Grand Prix. Hun deltok i Jamaica International Invitational 2018, og kom der på femteplass på 1500 meter. Hun vant 1500 meter under KBC Night of Athletics i Belgia, og hun vant San José 5 km i november.
Under USA-mesterskapet i friidrett innendørs 2019 kom hun på fjerdeplass på 1500 meter, hennes fremste resultat i USA-mesterskapet til da. Under USA-mesterskapet i friidrett 2019 kom hun på 20.-plass på 5000 meter.
2020-sesongen ble redusert på grunn av koronaviruspandemien, men hun satte personlig rekord på 1500 meter og 5000 meter innendørs, og på 5000 meter utendørs denne sesongen. Innendørs satte hun personlig rekord på 1500 meter under Last Chance Invitational på Boston University, med 4:06,49, og hun satte personlig rekord på 5000 meter med 15:07,44 under Scarlet and White Invitational samme sted, der hun vant denne distansen. Utendørs satte hun personlig rekord på 5000 meter med 15:17,72 under The Track Meet i California.
Under New Balance Indoor Grand Prix 2021 kom hun på fjerdeplass på 2 miles, med ny personlig rekord på 9:26,87.
Voldemar Väli
Voldemar Väli (født 10. januar 1903 i Kuressaare, død 13. april 1997) var en estisk bryter som deltok i de olympiske leker 1928 i Amsterdam og 1936 i Berlin.
Väli ble olympisk mester i bryting under OL 1928 i Amsterdam. Han vant den nest letteste vektklassen fjærvekt, 62,0 kg, i gresk-romersk stil. Det var seks vektklasser i den gresk-romerske og sju i fri stil. Åtte år senere, under OL 1936 i Berlin kom han på tredjeplass i bryting gresk-romersk stil i lettvekt.
Het ungdom samles igjen
Het ungdom samles igjen (originaltittel: Porky's II: The Next Day) er en kanadisk-amerikansk fra 1983 regissert av Bob Clark. Hovedrollene spilles av Dan Monahan, Mark Herrier, Wyatt Knight, Kaki Hunter og Roger Wilson.
Den er en oppfølger til Het ungdom. Til tross for originaltittelen så opptrer ikke karakteren kjent som Porky's i denne. Han returnerte imidlertid i den tredje og siste filmen: Het ungdom 3 - Porkys hevn (1985).
Het ungdom samles igjen ble en moderat suksess, men klarte ikke oppnå samme popularitet som den første filmen. Den fikk meget dårlig mottakelse av anmelderne.
Handling
Handlingen følger samme gjeng som i forrige film. De går fremdeles på high school i Florida og det er fremdeles 1950-tallet. En del av elevene forbereder en sceneoppsetning basert på et av Shakespeares verker. En gruppe besteborgere med solid dobbeltmoral og rasistiske holdninger ønsker imidlertid å forhindre dette da de mener at stykket er umoralsk. Gruppen kaller seg "The Righteous Flock" og ledes av den fanatiske pastoren Bubba Flavel. I tillegg begynner Ku Klux Klan å lake kvalm når de får greie på at en indiansk gutt har fått en sentral rolle i oppsetningen. Med støtte fra korrupte politikere klarer gruppen å stanse hele oppsetningen. Men ungdommene gir ikke opp og iverksetter en listig plan for å eksponere besteborgerne og rasistene i byen.
Popularitet og økonomi
Het ungdom samles igjen ble en moderat kommersiell suksess. Den spilte inn over $33,8 millioner i USA og havnet på 20. plass over de mest innbringende filmene i USA i 1983. Dette var imidlertid bare en tredjedel av det som den første filmen spilte inn. Den siste filmen innbrakte $20,5 millioner.
Anmelderne
Den ble også dårlig mottatt av de norske anmelderne. Blant annet så gav Dagsavisen den terningkast én, mens VG, Dagbladet og Aftenposten gav den to.
Det kan ellers nevnes at den ble nominert til verste film under The Stinkers Bad Movie Awards i 1983.
Oppfølger
Den ble i 1985 etterfulgt av Het ungdom 3 - Porkys hevn (Porky's Revenge!), som ble regissert av James Komack. De fremste rollene i denne spilles stort sett av de samme som medvirker i de andre to filmene. En viktig basketballkamp ved skolen er sentral for handlingen i denne. Den ble dårlig mottatt av anmelderne, noe som gjenspeiles i at den kun har fått 27 % på Rotten Tomatoes. Den innbrakte $20,5 millioner i USA og ble dermed den minst innbringende av de tre filmene.
Slovakia under VM i landeveissykling 2015
Slovakia deltok under VM i landeveissykling 2015 som ble avholdt i Richmond i Virginia, USA 19.–27. september 2015.
Reichsministerium für die besetzten Ostgebiete
Reichsministerium für die besetzten Ostgebiete (RMfdbO, norsk: «riksministeriet for de besatte østområdene») var det tyske øverste sivile forvaltningsorganet for okkuperte områder i Sovjetunionen under andre verdenskrig. Det ble opprettet av Adolf Hitler i juli 1941, og ble ledet av nazipartiets sjefsideolog Alfred Rosenberg.
Under Rosenbergs ledelse begynte riksministeriet avkollektiviseringen av det sovjetiske landbruket. Rosenbergs idé var å fremstille tyskerne som «frigjørere» i den sovjetskeptiske delen av befolkningen. Rosenberg ønsket å føre en myk politikk i øst og hadde samtidig en stor del av det overordnete ansvaret for de omfattende ugjerningene begått av okkupasjonsmakten. Rosenbergs tilnærming ble vanskeliggjort blant annet av Erich Kochs utnevnelse til rikskommissær i Ukraina. Kochs brutale politikk førte til at de som i utgangspunktet var vennlige til nyordningen ble drevet over på Sovjetunionens side igjen.
Rosenberg hadde planlagt fire rikskommissariater i de okkuperte områdene: Ostland (Baltikum), Ukraina, Moskva og Kaukasus. De to sistnevnte eksisterte kun på papiret da områdene aldri var under tysk kontroll, mens de to førstnevnte kun hadde kort levetid ettersom Sovjetunionen gjenerobret områdene over de neste to årene.
Shūsaku Endō
Shūsaku Endō (遠藤 周作 Endō Shūsaku, født 27. mars 1923 i Nishi-Sugamo i Kita-Toshima - nå Toshima, i prefekturet Tokyo i Japan, død 29. september 1996 i Tokyo) var en japansk forfatter. Han var japansk katolikk, og i verkene tok han ofte for seg den kulturkollisjonen det ga opphav til. Han studerte fransk både i Japan og Frankrike og var vidt orientert i europeisk kultur. Endō var uhyre produktiv, skrev en lang rekke bøker i tillegg til skuespill og andre tekster, og flere av hans romaner og noveller er blitt oversatt til over 20 språk.
Biografi
Endō Shūsaku var annen sønn av en bankfunksjonær og en musiker. Hans familie flyttet til Dalian, del av Kwantung (som var et området under japansk kontroll). Da foreldrene skilte seg i 1933, ble faren ble værende i Dalian, mens vendte moren tilbake til Japan med barna.
Moren var katolikk, og gutten ble oppfostret som katolikk. Han ble døpt son 12-åring, og fikk døpenavnet Paul.
Etter gymnasavslutning ved eliteskolen Nada i Kobe (der han til slutt var 141. av 183) klarte han ikke å komme inn på universitetet, og studerte ett år på egen hånd. Til slutt kom han inn på Sophia-universitetet i Tokyo, der han studerte tysk i ett år. Så byttet han til Keiō-universitetet (også i Tokyo), der han studerte fransk ved Fakultetet for litteratur, og avsluttet studiene i en alder av 25 år.
Åses død
«Åses død» av Edvard Grieg er et kjent musikkstykke for orkester og en del av scenemusikken til Henrik Ibsens teaterstykke Peer Gynt fra 1874–1875 (op. 23, der «Åses død» er stykke nr. 12). Stykket er også andre sats i ''Peer Gynt-suite nr. 1, op. 46'' utgitt 1888.
Shūsaku Endō
Biografi
Mellom 1950 og 1953 studerte han fransk litteratur, særlig moderne franske katolikkers verk, ved Universitetet i Lyon. Samme år, etter at han på grunn av sykdomssvekkelse var vendt hjem fra Frankrike, i 1953, døde hans mor.
Åses død
Besetning
Stykket er skrevet for strykerorkester.
I 1888 ble det også utgitt versjoner for 2- og 4-hendig piano.
Shūsaku Endō
Forfatterskap
Shūsaku Endō regnes sammen med Junnosuke Yoshiyuki, Shōtarō Yasuoka, Junzo Shono, Hiroyuki Agawa, Ayako Sono og Shumon Miura til tredje generasjon, den tredje større gruppe av forfattere som fremstod etter Annen verdenskrig. Hans forfatterskap er meget omfattende. Blant de viktigste av hans verker er:
Åses død
Musikken
«Åses død» er skrevet til tredje akt av Ibsens skuespill. Det spilles to ganger i løpet av skuespillet, første gang som forspill til 3. akt, deretter som bakgrunnsmusikk til scene 4 i 3. akt, der Peer Gynt fabulerer for sin døende mor om en forrykende reise de gjør med hest og slede til Sankt Peter og Gud Fader: Ved reisens mål er det Gud Fader selv som sier (i Peer Gynts røst):
Shūsaku Endō
Umi to Dokuyaku
Romanen Umi to Dokuyaku («Hav og gift») handler om en grusom begivenhet i den japanske krigshistorie. Han skildrer hvordan åtte amerikanske krigsfanger som i mai 1945 styrtet med en B-29 over Fukuoka, ble misbrukt av japanske leger til viviseksjon og andre barbariske eksperimenter, og mistet livet som følge.
Åses død
Musikken
I motsetning til Ibsens tekst er musikken svært enkel og alvorstynget. Orkestreringen er svært konsentrert, kun strykere, og tempobetegnelsen er Andante doloroso (rolig, sorgfylt): Ifølge Benestad og Schjelderup-Ebbe setter Grieg med denne alvorstyngede musikken bevisst Peer Gynts fabuleringer i relieff med virkeligheten.
Shūsaku Endō
Taushet
Romanen Taushet («Chinmoku», tidligere oversatt til norsk som Taus himmel) handler om den kristenforfølgelse som satte en stopper for «det kristne århundre» i Japan. Tittelen knytter an til et eldgammelt kristent tema som forekommer endog i Det gamle testamente, nemlig Guds taushet. Endos roman er et japansk teodicé. I året 1638 reiser den unge jesuitt Sebastian Rodrigo til Japan for som prest å gjøre misjonsarbeid i det skjulte. Tortur, korsfestelser, umenneskelige ydmykelser utløser ofte prestens fortvilelse over sitt oppdrag. Det er nemlig Gud som tier.
Elven
Romanen Elven («Fukai Kawa») beskriver fem japaneres reise til Ganges for å søke åndelig fornyelse. Romanen er blitt filmatisert.
Samurai
Romanen Samurai beskriver en lite kjent men historisk dokumentert del av Vesterlandets møte med Japan ca 16./17. århundre.
Ved hjemkomsten må samuraien se i øynene at hans land imens har valgt å isolere seg og at de kristne ikke lenger er velkomne. Ved siden av den eksotiske reisen behandler boken enkeltmenneskets søken etter sin tro så vel som hans ansvar overfor føydalherskere og kirkelig øvrighet.
Nordlige Europa
Nordlige Europa er en subregion i Europa som dekker et landareal på 1,702,418 km² med 106,550,000 innbyggere i juli 2022.
Den omfatter Baltikum, De britiske øyer og Norden (utenom Grønland).
Ti internasjonalt anerkjente suverene stater og fire biland inngår:
Storbritannia består av fire konstituerende land: England, Skottland, Wales og Nord-Irland. Resten av landet Irland ble en selvstendig stat i 1919.
Jersey, Man og Guernsey er biland til Storbritannia. Færøyene er et biland til Danmark.
Michael McKinnell
Noel Michael McKinnell (født 25. desember 1935 i Salford i Greater Manchester i England, død 27. mars 2020 i Beverly i Massachusetts i USA ) var en britisk-amerikansk arkitekt.
BrassWind
Festivalen ble arrangert første gang i Bergen i oktober 2004. Den har blitt til i et samarbeid mellom Manger Musikklag og komponisten Torstein Aagaard-Nilsen. Festivalen har blant annet bydd på urfremføringer av verk fra komponister som Ørjan Matre, Ketil Hvoslef og Knut Vaage og artister som Arve Henriksen og Christian Lindberg.
Michael McKinnell
Liv og virke
Michael McKinnell studerte arkitektur ved University of Manchester og med Fulbright-stipend ved Columbia University i New York City. Fra 1960 samarbeidet han med sin tidligere professor Gerhard Kallmann. De vant konkurransen for den nye Boston City Hall i konkurranse mot en rekke kjente arkitekter;deres bygning ble ferdig i 1968. Da hadde de allerede opprettet arkitektfirmaet Kallmann, McKinnell & Knowles, senere kalt Kallmann, McKinnell & Wood. De tegnet komplette campuser for University of California, og bygninger for Ohio State University og Brandeis University. Hovedsetet for Organisasjonen for forbud mot kjemiske våpen i Den Haag var etter deres tegninger, likeså den amerikanske ambassade i Bangkok og American Academy of Arts and Sciences' bygning.
McKinnelln var også professor ved Massachusetts Institute of Technology og i over 25 år ved Harvard Graduate School of Design. Han var medlem av American Institute of Architects (AIA), American Academy of Arts and Sciences og Royal Institute of British Architects.
Han døde i mars 2020 i en alder av 84 år av COVID-19 i Beverly i Massachusetts.
Léo Lacroix (fotballspiller)
Léo Sébastien Lacroix (født 27. februar 1992) er en sveitsisk fotballspiller som spiller for australske klubben Western United FC (Australia).
Asbjørn Myhre
Asbjørn Myhre (født 16. november 1979) er en norsk sportskommentator og programleder fra Jevnaker som jobber for Eurosport og Discovery Networks.
Myhre har selv sagt at OL i Sotsji i 2014 var ett av hans største øyeblikk som kommentator.
Fylkesvei 6654
Fylkesvei 6654 (Fv6654) går mellom Myrsundet på Byneset og Heimdal i Trondheim.
Asbjørn Myhre
Tidligere har han også kommentert utallige håndball- og hockey-sendinger for kanalgruppen.
Fylkesvei 6654
Før Trøndelag fylke ble opprettet 1. januar 2018 hadde veien betegnelsen fylkesvei 841 (Sør-Trøndelag).
Asbjørn Myhre
Asbjørn Myhre er sammen med sportsjournalisten og reporteren Helene Husvik.
Gezhoubademningen
Den ellers om lag 300 meter brede elven når opp i hele 2 200 meters bredde langs damkanten, som er 2 595 meter bred og 47 meter høy.
Dammen har en installert kapasitet på 2 715 MW, og turbinene produserer inntil 14,1 TWh. Målet er å nå en kapasitet på 3 115 MW og produsere 17 TWh elektrisk kraft årlig. Vannreservoarets totalvolum er på opptil 1,58 km³. Skip på opp til 10 000 tonn kan passere slusene.
Byggearbeidene startet 30. desember 1970, og var avsluttet 10. desember 1988.
Storbreen
Storbreen er en isbre i Fjord kommune på Sunnmøre. Det høyeste punktet på breen er cirka 1330 meter over havet, men den er omkranset av høye fjell. I sør ligger en fjelltopp på 1741 meter over havet, som er den 610. høyeste fjelltoppen i landet av fjellene med primærfaktor på minst 50 meter.
Storbreen har den lengste måleserien av en isbres massebalanse i verden, som startet i 1949 og har pågått helt frem til i dag.
Li Guojun
Li Guojun 李 國君 (født 21. mars 1966), kinesisk volleyballspiller som deltok i de olympiske leker 1988 i Seoul og 1992 i Barcelona
Julodischema
Julodischema er en slekt av biller som hører til familien smellere (Elateridae). Slekten omfatter bare én kjent art.
Li Guojun
Guojun vant en olympisk bronsemedalje i volleyball under OL 1988 i Seoul. Hun var med på det kinesiske laget som kom på tredjeplass i volleyballturneringen for damer bak Sovjetunionen og Peru. Kina tapte semifinalen med 0-3 mot Sovjetunionen men vant bronsefinalen over USA med 3-0. Huijuan spilte to kamper i turneringen.
Julodischema
Utseende
Store (opptil 70 millimeter), brede, halmatte, rødbrune til svarte smellere. Hannene har kraftige, kamformede antenner. Pronotum er bredere enn langt, rundet med noe uttrukne bakhjørner, langs forkanten med en "krage" av gule hår. Slekten inneholder de største av alle smellere.
Utbredelse
Slekten er utbredt i Sørøst-Asia (Borneo, Taiwan).
Lee Ju-eun
2018
Lee deltok i VM i fekting 2018, og kom der på 18.-plass individuelt i kadettklassen (U17).
I Sommer-OL for ungdom 2018 fikk hun bronse i sabel, etter at hun slo Jolien Corteyn 15-8 i bronsefinalen. Hun deltok også på det sammensatte laget Asia-Oseania 1 som fikk sølv mix-lagkonkurransen.
Joseph Ndjumbi
Han representerte Gabon under Sommer-OL 1992 i Barcelona, der han ble nummer 21 i halv tungvekt.
Arne Pran
Arne Pran (født 6. mai 1936 i Bergen, død 7. juli 2020) var en norsk offiser som var brigadesjef i Nord-Norge under Vassdalenulykken i 1986.
Pran ble utdannet ved befalsskolen for infanteriet i Sør-Norge i 1957, Krigsskolen i 1960, Hærens stabsskole i 1972 og Forsvarets høgskole i 1984. Han tjenestegjorde i en rekke stillinger, blant annet som kompanisjef ved Garden, som adjutant ved H.K.H. Kronprinsens adjutantstab, som hovedlærer, nestkommanderende og deretter som sjef for Krigsskolen. I 1984 ble han utnevnt til oberst II og sjef for Brigaden i Nord-Norge og ble i 1987 utnevnt til oberst I og infanteriinspektør ved Forsvarets Overkommando/Hærstaben.
Som sjef for Krigsskolen på Linderud i tidsrommet 1979 til 1983 ble han i 1982 den første skolesjefen som uteksaminerte kvinnelige kadetter i skolens 232-årige historie.
Pran avsluttet sin tjeneste i Forsvaret i 1988 og ble deretter direktør i Kreditkassen.
Pran ble i 2016 utnevnt til ridder av 1. klasse av St. Olavs Orden for samfunnsnyttig innsats.
Mackay-troféet
Mackay-troféet, (en: Mackay Trophy) er en pris som tildeles årlig av United States Air Force for «årets mest fremragende flypestasjon» gjennomført av en militærflyver, andre flyvere, personer, eller organisasjoner. Dette troféet beror i Smithsonian Institutions National Air and Space Museum. og prisen administreres av det amerikanske National Aeronautic Association.
Prisen ble opprett 27. januar 1911 av Clarence Hungerford Mackay. Opprinnelig, kunne flygere konkurrere om troféet årlig etter reglene satt opp hvert år av Krigsdepartememntet som kunne tildele troféet for årets mest eksepsjonelle flyvning.
Nacerdes
Nacerdes er en slekt av lange og slanke biller i familien bløtbukker. De voksne billene kan ofte finnes på blomster, mens larvene lever inne i plantestengler eller i morken, død ved. Det er kjent én art fra Norge.
Utseende
Små til middelsstore (5 – 20 mm), slanke biller, kroppen vanligvis mer eller mindre myk. På farge er de ofte metallisk grønne eller blå, men det finnes også en del brunlige eller brokete arter. Oversiden er fint og kort hårete. Hodet er ganske lite, med utstående, nyreformede fasettøyne. Antennene er 11-leddete, trådformede eller sagtakkede, og omtrent halvparten så lange som kroppen. Brystskjoldet (pronotum) er omtrent så langt som bredt, mye smalere enn dekkvingene, hvelvet, ofte med knøler eller groper. Dekkvingene er langstrakte og parallellsidige, vanligvis myke, ofte med lengdefurer eller opphøyde ribber. Beina er lange og slanke, hos mange arter er hannenes baklår sterkt fortykkede og bakleggene krumme. For- og mellomføttene har fem ledd, bakføttene fire. Larvene er langstrakte og tynnhudete.
Levevis
Bløtbukkenes larver lever enten inne i plantestengler eller i fuktig, råtten, død ved. Av de norske artene lever bolverkbillen (Nacerdes melanura) i soppangrepet trevirke, som døde stokker av ulike treslag, men de kan også forekomme i gjerdestolper og råttent bygningstømmer. De rører ikke friskt tømmer og gjør dermed ikke noen skade der det ikke er betydelige råteskader fra før. De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.
Utbredelse
Slekten er hovedsaklig holarktisk, men forekommer (spredt med mennesker?) i alle verdensdeler.
Sparedrus
Sparedrus er en slekt av lange og slanke biller som vanligvis er lite sklerotiserte, dvs. myke. De voksne billene kan ofte finnes på blomster, mens larvene lever inne i plantestengler eller i morken, død ved. Det er kjent én art fra Norge.
Utseende
Små til middelsstore (5 – 20 mm), slanke biller, kroppen vanligvis mer eller mindre myk. På farge er de gjerne brunlige eller brokete. Oversiden er fint og kort hårete. Hodet er ganske lite, med utstående, nyreformede fasettøyne. Antennene er 11-leddete, sagtakkede, og omtrent så lange som kroppen. Brystskjoldet (pronotum) er omtrent så langt som bredt, mye smalere enn dekkvingene, hvelvet, ofte med knøler eller groper. Dekkvingene er langstrakte og parallellsidige, vanligvis myke, ofte med lengdefurer eller opphøyde ribber. Beina er lange og slanke, hos mange arter er hannenes baklår sterkt fortykkede og bakleggene krumme. For- og mellomføttene har fem ledd, bakføttene fire. Larvene er langstrakte og tynnhudete.
Levevis
Bløtbukkenes larver lever enten inne i plantestengler eller i fuktig, råtten, død ved. De rører ikke friskt tømmer og gjør dermed ikke noen skade der det ikke er betydelige råteskader fra før. De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.
Patterson (Arkansas)
Patterson er en by i Woodruff County i den amerikanske delstaten Arkansas. Befolkningen var 452 pr. folketellingen i USA 2010.
Geografi
Patterson ligger på koordinatene .
I henhold til United States Census Bureau har byen et totalt areale på 2,8 km² (1,1 mi²), alt land.
Demografi
I følge folketellingen i 2000, var det 467 personer, 195 husstander og 127 familier som bodde i byen. Befolkningstettheten var på 163,9 per kvadratkilometer. Det var 237 boligerenheter på en gjennomsnittlig tetthet av 83,2 per kvadratkilometer. Den etniske sammensetningen i byen var 2,23% hvite, 90,34% svarte eller afrikansk-amerikansk, 1,28% indiansk, 0,21% Pacific Islander, 1,71% fra andre raser og 0,21% fra to eller flere raser. 1,71% av befolkningen var Hispanic eller Latino av hvilken som helst rase.
Angangueo
Angangueo er en landsby og en kommune i den meksikanske delstaten Michoacán. Laandsbyen som er kommunens administrasjonssentrum, heter offisielt Mineral de Angangueo. Kommunen hadde 10 768 innbyggere i 2010, mens selve landsbyen hadde 4 601 innbyggere. Kommunens areal er på 85,64 km². Den befinner seg helt øst i Michoacán, og grenser både til delstaten México og Morelos.
Angangueo er kjent for Monarksommerfuglens biologiske reservat, hvor millioner av monarksommerfugler overvintrer hvert år. Reservatet er en svært populær turistattraksjon og tiltrekker seg besøkende fra hele verden. Selv om reservatet ligger i flere kommuner, er Angangueo den landsbyen som flest besøkende benytter som inngangsport. Angangueo fikk status som «Pueblo Mágico» i 2012.
Kommunen ligger i skogskledd fjellområde. Landsbyen ligger i en liten canyon, og ble grunnlagt som gruvelandsby på slutten av 1700-tallet. Gruvene ble lagt ned på 1900-tallet.
Navnet Angangueo er purépecha, men betydninga er usikker.
Cui Yongmei
Cui Yongmei 崔 咏梅 (født 21. mars 1966), kinesisk volleyballspiller som deltok i de olympiske leker 1988 i Seoul og 1996 i Atlanta.
Honestie Hodges
Honestie Hodges (født 9. november 2006 i Grand Rapids i Michigan i USA, død 22. november 2020 samme sted) var en 14 år gammel amerikansk svart tenåring.
Da hun var elleve år gammel ble hun satt i håndjern den 6. desember 2017 av Grand Rapids Police Department som var på utkikk etter en mordmistenkt. Politiaksjonen da hun ble arrestert ble fastholdt av et kroppskamera og bildene fikk i USA nasjonal spredning og ble møtt med sterke reaksjoner. Det førte til at Grand Rapids Police Department utarbeidet en Youth Interactions Policy, som fikk tilnavnet «The Honestie Policy», i mars 2018.
Honestie døde av COVID-19 den 22. november 2020, i en alder av 14 år.
Tove Bøygard (album)
Tove Bøygard er et musikkalbum med Tove Bøygard, utgitt i 2010. Dette er hennes første plate som soloartist.
Ska Keller
Franziska Maria «Ska» Keller (født 22. november 1981 i Wilhelm-Pieck-Stadt Guben) er en tysk politiker (Bündnis 90/Die Grünen). Hun var fra 2007 til 2009 leder av sitt parti i den tyske delstaten Brandenburg, og ble i en alder av 27 år i 2009 innvalgt i Europaparlamentet, for første gang. Hun var foran valget til Europaparlamentet i 2014 en av toppkandidatene til Det europeiske grønne partiet, og ble valgt til samme funksjon foran valget i 2019. Keller har vært talsperson for Europaparlamentets politiske gruppe kalt De europeiske grønne/Den europeiske frie allianse. Hun har fra 2016 vært en av to sidestilte ledere i gruppen.
Simon Magalashvili
Simon Magalashvili (født 4. januar 1968) er en israelsk judoka.
Emil Fevolden
Emil Fevolden (født 5. januar 1922, død 10. februar 2009) var en norsk folkemusiker, spelemann og gårdbruker bosatt på nedre Fevolden i Sør-Fron. Fra barndomsårene av viste han musikalske anlegg og fikk tidlig interesse for folkemusikken. Musikkarven hadde han først og fremst etter moren Ingeborg Fevolden (født Dalsheim), samt hennes søskenbarn politikeren og komponisten Torger Iverstuguen. Han var også sterkt inspirert av Pål Kluften og Oline Akslevolden, datter av Hans Slettmo (1828–1895). Emil Fevolden spilte blant annet sammen med stortingsrepresentant Hans Olsen Skurdal, Paul Brenna og Torleif Stakston.
Simon Magalashvili
Han representerte Israel under Sommer-OL 1992 i Barcelona, der han ble nummer 21 i halv tungvekt.
Emil Fevolden
Lære
Emil Fevolden gikk i lære hos Torger Iverstugun som underviste ham i noter, og skrev ned musikken han spilte etter Torgers mor Oline. Dette var medvirkende til at han fikk grep om den levende tradisjonsmusikken i dølabygdene. Iverstugun var allerede en kjent spelemann med flere komposisjoner og spilte tidvis sammen med Fevolden.
Musikkstil
Mye av hans arbeide har blitt dokumentert og registrert av folkemusikersamlerne Rolf Myklebust og professor Sven Nyhus.
Fylkesvei 6652
Før Trøndelag fylke ble opprettet 1. januar 2018 hadde veien betegnelsen fylkesvei 831 (Sør-Trøndelag).
Leo Fuhr Hjelde
Leo Fuhr Hjelde (født 26. august 2003) er en engelskfødt norsk fotballspiller som spiller for den engelske klubben.
Adelphi Theatre
Adelphi Theatre er et teater med fortrinnsvis musikaler på programmet som ligger i West End i London. På dette stedet har det vært en teaterbygning siden 1806 men den nåværende bygningen med plass til 1500 besøkende ble oppført i 1930.
Det første teateret het Sans Pareil. Det ble grunnlagt av forretningsmannen John Scott og ledet av hans datter Jane Scott. Hun var en begavet teaterforfatterinne som stod bak femti teaterstykker. Etter Scotts bortgang i 1819 fikk det som nytt navn Adelphi Theatre.
Fra 1901 til 1930 het det Century Theatre.
Madserud gård
Madserud gård er et tidligere gårdsanlegg vest i Oslo kommune. Gården var opprinnelig en husmannsplass under Søndre Skøyen og fikk navn etter en mann kalt Mads, far til Niels Madsen, som en gang bodde der. Fra 1812 tilhørte plassen kjøpmann Jacob Erasmus Dybwad, som også eide Fredriksberg (senere Drammensveien 111) på sørsiden av Frognerelva. Midtpartiet av våningshuset er muligens reist en gang i perioden 1852-74 av grosserer Stener Rosenberg, i senklassisistisk stil med innslag av nyrenessanse. Senere eier var kommandørkaptein Fredrik Georg Wilhelm Sverdrup, som i 1890 forlenget huset med en innebygget glassveranda mot øst. Fra 1903 var gården eiet av Harald Løvenskiold. I 1913 bygde han på huset mot vest, slik at det ble symmetrisk, og tilføyde søylepartiet på langsiden mot sør. Arkitekten for dette var Herman Backer. Dermed fikk huset den form det har i dag.
Den siste som brukte Madserud gård som bolig, var fabrikkeier Christian Mustad. Fra 1970-tallet er gården eiet av Selvaag-gruppen, som hadde planer om omfattende rivning og boligbygging i området. Disse planene ble senere forlatt. Selvaag-gruppen forsøkte å selge gården i 2009, men lyktes ikke å få den prisen de forlangte, omkring 100 millioner kroner.
I 2018 satser Selvaag-gruppen på å utvikle gården til et såkalt "PropTech-hub". I 2022 ble eiendommen solgt til ORO-Gruppen som vil benytte eiendommen som kontor for sine ansatte og samarbeidspartnere i eiendomsbransjen.
Navnet
Navnet finnes ikke på kart fra 1875 over foreslått byutvidelse, som skjedde i 1878. Det finnes derimot på kommunale kart fra 1881, 1888, 1896 og 1902, men da alltid skrevet «Masserud». Dette bekrefter at den opprinnelige uttalen var uten d, siden navnet Mads ble uttalt «Mass» lokalt. Utover på 1900-tallet, da Skøyen som en del av Oslo Vestkant fikk borgerlig befolkning, ble uttalen «Madserud» vanligere, og etter hvert skrevet slik også på kart.
16. etappe av Tour de France 2017
16. etappe av Tour de France 2017 gikk fra Le Puy-en-Velay til Romans-sur-Isère 18. juli 2017.
Michael Matthews vant sin andre etappeseier.
Leo Fuhr Hjelde
Han debuterte for Leeds i FA-cupkampen mot 9. januar 2022, og han fikk sin Premier Legue-debut også mot 16. januar 2022. Han ble med det – 18 år gammel – den yngste norske spilleren til å debutere i Premier League.
Landslag
Den 12. november 2021 fikk han sin første U21-landskamp for Norge mot Finland.
Han ble tatt ut i tropp til U21-EM 2023 i Georgia og Romania.
Danmark under VM i landeveissykling 2016
Danmark deltok under VM i landeveissykling 2016 som ble avholdt fra 9. til 16. oktober 2016 i Doha i Qatar.
Harrijoki
Harrijoki (nordsamisk: Soavveljohka, enaresamisk: Suávvijuuhâ, skoltesamisk: Suä'vveljokk) er ei elv i Enare kommune i Lappland i Finland. Den er ei vestlig sideelv til Neidenelva. Den øvre delen av nedbørfeltet ligger i Sør-Varanger kommune i Troms og Finnmark.
Elva har utspring fra et tjern på nordsiden av fjellet Garggaš, på Gallokvidda helt vest i Sør-Varanger, og renner derfra mot øst. Elva, som her kalles Justinjohka, renner ned i den skogkledte dalen Justinvuopmi hvor den snur mot sørøst og munner ut i innsjøen Justinjávri. Etter Justinjávri endrer elva navn til Oažžejohka, som etter fire kilometer krysser riksgrensa mot Finland. Her endrer den navn igjen, først til Njoaskejohka, og etter hvert får den navnet Harrijoki, som den har til munningen. I sitt nedre løp mottar elva flere sideelver fra vest og passerer gjennom en rekke mindre innsjøer, før den løper sammen med Neidenelva rundt 10 kilometer før Neidenelva passerer riksgrensa.
Breaking Out (Giørtz-album)
Breaking Out er et musikkalbum med Anne-Marie Giørtz, utgitt i 1983. Dette er hennes debutalbum som soloartist.
Arild Andersen (hundekjører)
Arild Andersen (1928–1997) var en norsk sykkelrytter og hundekjører.
Andersen ble norgesmester i landeveissykling i 1950.
Han vant 13 NM-gull i hundekjøring perioden 1953–1982. Han vant kongepokalen åtte ganger mellom 1961 og 1969.
Andersen deltok i Seppalaløpet hele 40 ganger.
13. etappe av Tour de France 2016
13. etappe av Tour de France 2016 var en 37,5 km lang tempoetappe 15. juli 2016.
Tom Dumoulin vant foran Chris Froome.
Wilfrid Ashley, 1. baron Mount Temple
Wilfrid William Ashley, 1. baron Mount Temple, (født 13. september 1867, død 3. juli 1939) var en britisk politiker. Han var sønn av Evelyn Ashley.
Mount Temple var opprinnelig infanterioffiser. Han var konservativ medlem av Underhuset 1906-31, unionistisk innpisker 1911-13, parlamentssekreterær i transportministeriet 1923-24 og var transportminister i Stanley Baldwins regjering fra november 1924 til juni 1929.
Tove Bøygard
Tove Helene Bøygard (født 2. mai 1966 i Oslo) er en norsk låtskriver, musiker og sanger. Hun har gitt ut åtte plater med eget materiale, deriblant tre plater i duoen Bøygard sammen med sin søster Anita Bøygard, og de ble i 2014 spellemannominert for plata Blågras på Skrindo.
I 2010 platedebuterte Tove Bøygard som soloartist med albumet Tove Bøygard som lå 3 uker på VG-lista og endte med 12. plass som beste plassering. Hennes andre soloplate, Blåe drag, kom i 2017. Den ble et av det årets mest anmeldte plater, med 25 omtaler der alle som kastet terning gav den fem eller seks. I 2018/19 slapp hun sin tredje soloplate, Jord og i 2021 kom Eld. Hun fikk Gammleng-prisen 2019 i klassen viser.
Dolicaon
Dolicaon er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.
Utseende
Middelsstore (3 – 10 mm), slanke biller, mer eller mindre sylindrisk kroppsform. De fleste artene er mer eller mindre gul- eller brunaktige. Hodet er ganske stort, gjerne mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er vanligvis ganske små og antennene tynne. Antennene er festet under en "hylle" dannet av pannens fremkant. Brystskjoldet (pronotum) er gjerne lengre enn bredt, noen ganger smalere enn hodet. Dekkvingene er omtrent så lange som brystskjoldet, omtrent parallellsidige. Bakkroppen er lang og mer eller mindre sylindrisk, oftest kraftig punktert. Beina er vanligvis ganske korte, og, særlig hos den artsrike slekten Lathrobium, kraftige, tilpasset graving.
Levevis
Smalkortvingene er bakkelevende rovdyr som særlig finnes på litt fuktige steder.
Utbredelse
Slekten er utbredt i det sentrale og sørlige Afrika.
Komis urskoger
Komis urskoger er et av UNESCOs naturlige verdensarvsteder, beliggende i de nordlige Uralfjellene i republikken Komi i Russland.
Området har et areal 32 800 km², og inneholder en av de største massene av intakte boreale barskoger som er igjen i Europa, samt slette- og fjelltundra og våtmarksområder.
Russiske myndigheter vernet området allerede i 1960-årene, og det var også det første av de naturlige russiske områdene som ble føyet til UNESCOs verdensarvliste. Som jomfruelig mark gir skogene uvurderlig informasjon om de naturlige prosessene som avgjør det biologiske mangfoldet i taigaens økosystem.
Komis urskoger omfatter kjerneområdet Petsjora-Ilytsj naturreservat og buffersonen Jugyd Va nasjonalpark, og strekker seg over mer enn 300 kilometer langs de vestlige skråningene av de subpolare, nordlige Uralfjellene; fjell som har en stor innflytelse på det lokale klimaet. En distinkt grense, som deler den typisk sibirske floraen i de østlige hellingene og europeiske arter og planteformer som er etablert på Urals fuktige vestlige side, følger fjelltoppene. På enkelte steder utgjør denne grensen kompliserte mosaikker av flora. Den store, nordlige elva Petsjora har sitt opphav i fjellene her.
Gran- og furutrær er de viktigste treslagene. Den nordligste utbredelsen til sibirsk sembrafuru finnes her. Området er hjem for mer enn 40 pattedyrarter, inkludert brunbjørn, sobel og elg; 204 fuglearter, inkludert russiske rødlistede fugler som havørn og fiskeørn samt 16 fiskearter, blant annet arktisk harr.
Det foreligger planer om å utvide Jugyd Va nasjonalpark til også å omfatte skogen i den øvre delen av elva Ilytsjs nedbørfelt. Samtidig har de føderale myndighetene svekket beskyttelsesordningen for naturreservater for å muliggjøre storskala turisme. Det utøves også press for å starte gullgruvedrift innenfor verdensarvområdets grenser.
Tullkattesnutene
Tullkattesnutene er en norsk duo fra Trondheim som spiller musikk for barn. Duoen ble startet i 2007 og består av Kirsti Huke og Siri Gjære som tidligere har spilt sammen i band som Moving Oos og Trondheim Voices. De ga ut albumet Vi vil ut på byen på Øra Fonogram 25. mai 2013 og vant for den Spellemannprisen 2013 i klassen barneplate.
Magdalena (kommune i Sonora)
Magdalena er en kommune nord i den meksikanske delstaten Sonora. Kommunen hadde et innbyggertall på 29 707 i 2010. Arealet er på 1460,23 km². Kommunens administrasjonssentrum er byen Magdalena de Kino.
Vadims Voinovs
Vadims Voinovs (født 3. april 1965) er en latvisk judoka.